|  |
| --- |
| potvarkis |
| **DĖL PASVALIO LOPŠELIO-DARŽELIO ,,ŽILVITIS“ DIREKTORIAUS (1341 01) PAREIGYBĖS APRAŠYMO PATVIRTINIMO** |

|  |
| --- |
| 2017 m. rugpjūčio 31 d. Nr. MV-64Pasvalys |

Vadovaudamasis Lietuvos Respublikos vietos savivaldos įstatymo 20 straipsnio 2 dalies 16 punktu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 4 straipsnio 2 ir 3 dalimis, Valstybės ir savivaldybių įstaigų darbuotojų pareigybių aprašymo metodika, patvirtinta Lietuvos Respublikos socialinės apsaugos ir darbo ministro 2017 m. balandžio 12 d. įsakymu Nr. A1-177 ,,Dėl valstybės ir savivaldybių įstaigų darbuotojų pareigybių aprašymo metodikos patvirtinimo“, Pasvalio lopšelio-darželio ,,Žilvitis“ nuostatais, patvirtintais Pasvalio rajono savivaldybės tarybos 2013 m. balandžio 3 d. sprendimu Nr. T1-57 ,,Dėl Pasvalio lopšelio-darželio ,,Žilvitis“ nuostatų patvirtinimo“, atsižvelgdamas į Lietuvos profesijų klasifikatorių LPK 2012, patvirtintą Lietuvos Respublikos ūkio ministro 2013 m. kovo 6 d. įsakymu Nr.4-171 ,,Dėl Lietuvos profesijų klasifikatoriaus LPK 2012 patvirtinimo“ (su visais pakeitimais), Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194 „Dėl Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo patvirtinimo“ (su visais aktualiais pakeitimais), 2 ir 4 punktais:

t v i r t i n u Pasvalio lopšelio-darželio ,,Žilvitis“ direktoriaus (1341 01) pareigybės aprašymą (pridedama).

Šis potvarkis per vieną mėnesį gali būti skundžiamas Panevėžio apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas

PATVIRTINTA

Pasvalio rajono savivaldybės mero

2017 m. rugpjūčio 31 d. potvarkiu Nr. MV-64

**PASVALIO LOPŠELIO-DARŽELIO ,,Žilvitis“ DIREKTORIAUS (1341 01) PAREIGYBĖS APRAŠYMAS**

**I SKYRIUS**

**PAREIGYBĖ**

1. Dėl Pasvalio lopšelio-darželio ,,Žilvitis“ (toliau – Lopšelis-darželis) direktorius (1341 01) (toliau – direktorius) yra biudžetinės įstaigos vadovas.

2. Pareigybės lygis – A2.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 3. Direktorius, einantis šias pareigas, turi atitikti šiuos specialius reikalavimus:

3.1. turėti ne žemesnį kaip aukštąjį koleginį ar jam lygiavertį išsilavinimą;

3.2. atitikti bent vieną iš šių reikalavimų:

3.2.1. turėti pedagogo kvalifikaciją ir ne mažesnį kaip 3 metų pedagoginio darbo stažą;

* + 1. turėti magistro laipsnį, pedagogo kvalifikaciją ir ne mažesnį kaip 2 metų pedagoginio darbo stažą;
		2. turėti ne mažesnę kaip 3 metų profesinės veiklos, kuri atitinka VI ar aukštesnį kvalifikacijų lygį pagal Lietuvos kvalifikacijų sandaros aprašą, patvirtintą Lietuvos Respublikos Vyriausybės 2010 m. gegužės 4 d. nutarimu Nr. 535 „Dėl Lietuvos kvalifikacijų sandaros aprašo patvirtinimo“ (toliau – Lietuvos kvalifikacijų sandaros aprašas), patirtį ir švietimo vadybos kvalifikacinį laipsnį;

3.3. turėti Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194 „Dėl Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo patvirtinimo“ (su visais aktualiais pakeitimais), 5 punkte nustatytas vadovavimo švietimo įstaigai kompetencijas;

3.4. turėti ne mažesnę kaip vienų metų vadovavimo asmenų grupei (grupėms) patirtį;

3.5. mokėti naudotis informacinėmis technologijomis;

3.6. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;

3.7. ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną iš trijų Europos Sąjungos darbo kalbų (anglų, prancūzų ar vokiečių).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis Direktorius vykdo šias funkcijas:

4.1. vadovauja Lopšelio-darželio strateginio plano ir metinių veiklos planų, švietimo programų rengimui, juos tvirtina, vadovauja jų vykdymui;

4.2. analizuoja Lopšelio-darželio veiklos ir valdymo išteklių būklę, inicijuoja Lopšelio-darželio veiklos įsivertinimo vykdymą ir atsako už Lopšelio-darželio veiklos rezultatus;

4.3. įstatymų nustatyta tvarka priima ir atleidžia darbuotojus, tvirtina jų pareigybės aprašymus, nustato darbo užmokestį, atlieka kitas personalo valdymo funkcijas;

4.4. tvirtina Lopšelio-darželio vidaus struktūrą, darbuotojų pareigybių sąrašą, neviršijant Savivaldybės tarybos nustatyto didžiausio leistino pareigybių (etatų) skaičiaus bei atsižvelgdamas į darbo užmokesčio fondą;

4.5. tvirtina darbų saugos ir sveikatos instrukcijas, darbo tvarkos taisykles, darbo laiko apskaitos žiniaraščius, kitus vidaus tvarkomuosius dokumentus;

4.6. kartu su Lopšelio-darželio taryba nustato darbuotojų skatinimo sistemą;

4.7. kartu su buhalteriu sudaro metinę Lopšelio-darželio pajamų ir išlaidų sąmatą;

4.8. leidžia įsakymus, organizuoja ir kontroliuoja jų vykdymą;

4.9. organizuoja projektų svarstymą ir teikia tvirtinti Lopšelio-darželio tarybai, esant reikalui – svarstyti Savivaldybės tarybai;

4.10. rūpinasi ugdymo proceso organizavimu;

4.11. organizuoja Lopšelio-darželio veiklos, metinės ataskaitos rengimą ir teikimą Lopšelio-darželio tarybai derinti;

4.12. stebi, analizuoja, vertina Lopšelio-darželio veiklą, ugdymo rezultatus;

4.13. sudaro sąlygas mokytojų kvalifikacijos tobulinimui, atestuotis;

4.14. plėtoja bendradarbiavimą su vaikų tėvais (globėjais, rūpintojais);

4.15. bendradarbiauja su Vaiko teisių apsaugos skyriumi, Savivaldybės Švietimo pagalbos tarnyba, asmens ir visuomenės sveikatos priežiūros įstaigomis, vaikų tėvais (globėjais, rūpintojais), kitomis ikimokyklinio ugdymo įstaigomis, Lopšelio-darželio rėmėjais;

4.16. rūpinasi Lopšelio-darželio intelektualiniais, materialiniais ir finansiniais ištekliais, darbų ir civiline sauga;

 4.17. kuria sveiką, saugią, užkertančią kelią bet kokioms smurto apraiškoms aplinką:

 4.17.1. praneša apie pastebėtą smurto atvejį smurtaujančio (smurtaujančių) ir smurtą patyrusio (patyrusių) vaiko (vaikų) tėvams (globėjams, rūpintojams), ir vaiko teisių ir teisėtų interesų apsaugą užtikrinančiai valstybės ir Savivaldybės institucijai pagal kompetenciją;

 4.17.2. praneša Švietimo pagalbos tarnybai nedelsdamas, ne vėliau kaip kitą darbo dieną atvejus. Kai smurtauja ar smurtą patiria pedagogai, kiti Lopšelio-darželio darbuotojai ir rekomenduoja smurtavusiam ar smurtą patyrusiam asmeniui kreiptis psichologinės pagalbos;

 4.17.3. imasi priemonių, kad Lopšelio-darželio vaikai, jų tėvai (globėjai, rūpintojai) turėtų galimybę neatlygintinai gauti psichologinę pagalbą;

4.18. rūpinasi Lopšelio-darželio ryšiais su kitomis švietimo, kultūros, mokslo įstaigomis;

4.19. atstovauja Lopšeliui-darželiui kitose valstybės ir Savivaldybės institucijose, teismuose;

4.20. sudaro Vaiko gerovės komisiją, rūpinasi socialinės ir specialiosios pedagoginės, psichologinės pagalbos vaikams teikimu;

4.21. imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja Vaiko teisių apsaugos skyrių, policiją, medikus;

4.22. teisės aktų nustatyta tvarka priima vaikus, sudaro ugdymo sutartis;

4.23. sudaro teisės aktų nustatytas komisijas, darbo grupes;

4.24. sudaro Lopšelio-darželio vardu sutartis Lopšelio-darželio funkcijoms atlikti;

4.25. užtikrina, kad pagal Lietuvos Respublikos viešojo sektoriaus atskaitomybės įstatymą teikiami finansinių ataskaitų ir biudžeto vykdymo ataskaitų rinkiniai būtų teisingi;

4.26. organizuoja Lopšelio-darželio dokumentų saugojimą ir valdymą teisės aktų nustatyta tvarka;

4.27. inicijuoja Lopšelio-darželio savivaldos institucijų sudarymą ir skatina jų veiklą;

4.28. vadovauja Mokytojų tarybai;

4.29. kontroliuoja, kad Lopšelio-darželio aplinkoje nebūtų vartojami alkoholiniai gėrimai, narkotinės ir psichotropinės medžiagos;

4.30. užtikrina, kad nebūtų vykdomi moksliniai bandymai ar kitokie eksperimentai su vaiku, galintys pakenkti jo gyvybei, sveikatai, normaliai asmenybės brandai;

4.31. rūpinasi palankaus mikroklimato ugdymui, lavinimui bei darbui kūrimu, puoselėja demokratinius Lopšelio-darželio bendruomenės santykius;

4.32. užtikrina demokratinį Lopšelio-darželio valdymą, bendradarbiavimu grįstus santykius, Mokytojo etikos normų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms bei žalingiems įpročiams aplinką; atvirumą vietos bendruomenei;

4.33. sudaro darbuotojams ir ugdytiniams saugias ir sveikatai nekenksmingas darbo sąlygas visais su darbu susijusiais aspektais, organizuoja darbuotojų darbą vadovaudamasis darbuotojų saugos ir sveikatos norminių teisės aktų reikalavimais;

4.34. teikia informaciją visuomenei apie Lopšelyje-darželyje vykdomas neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius Lopšelio-darželio veiklos išorinio vertinimo rezultatus, Lopšelio-darželio bendruomenės tradicijas ir pasiekimus;

4.35. užtikrina ugdymo programų vykdymą, ugdymo sutarčių sudarymo ir sutartų įsipareigojimų vykdymą;

4.36. kartu su Lopšelio-darželio taryba sprendžia, ar leisti ant Lopšelio-darželio pastatų ar Lopšelio-darželio teritorijoje statyti judriojo (mobiliojo) ryšio stotis įstatymų nustatyta tvarka;

4.37. organizuoja vaikų maitinimą;

4.38. rūpinasi Lopšelio–darželio tradicijomis ir jų tęstinumu;

4.39. yra asignavimų valdytojas ir vykdo jam pavestas pareigas, vadovaudamasis Lietuvos Respublikos biudžeto sandaros įstatymu. Teisės aktų nustatyta tvarka valdo, naudoja Lopšelio-darželio turtą, lėšas ir jais disponuoja, rūpinasi intelektiniais, materialiniais, finansiniais, informaciniais ištekliais, užtikrina optimalų jų valdymą ir naudojimą;

4.40. atlieka kitas teisės aktuose nustatytas funkcijas.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Direktorius yra tiesiogiai pavaldus ir atskaitingas Savivaldybės merui ir Savivaldybės tarybai.

6. Už pavestų uždavinių ir funkcijų netinkamą vykdymą direktorius atsako Lietuvos Respublikos įstatymų ir kitų teisės aktų nustatyta tvarka.

7. Direktorius atlygina savo darbo pareigų pažeidimu dėl jo kaltės padarytą turtinę ir neturtinę žalą Darbo kodekso nustatytą tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_